14.9.2023
MT
Il-Ġurnal Uffiċjali tal-Unjoni Ewropea
C 324 A/3
Ara l-Anness II għal eżempji ta’ kwalifiki minimi.
Biex jiddetermina jekk il-kandidat ikunx kiseb livell li jikkorrispondi ma’ studji universitarji konklużi, il-Bord tas-Selezzjoni jikkunsidra r-regoli fis-seħħ fil-mument meta tkun inkisbet il-kwalifika.
Fil-prinċipju, mhi meħtieġa l-ebda esperjenza ta’ xogħol.
Madankollu, f’każijiet fejn il-kwalifiki edukattivi meħtieġa ta’ kandidat jikkorrispondu għal studji universitarji kompluti ta’ tliet snin biss (jiġifieri meta kandidat ikun segwa kors ta’ lawrja ta’ tliet snin), hu għandu jkun sussegwentement kiseb ukoll esperjenza professjonali rilevanti ta’ mill-inqas sena.
L-esperjenza titqies rilevanti jekk tinkiseb f’wieħed jew aktar mill-oqsma li ġejjin: 1.
It-traduzzjoni legali; 2.
L-abbozzar ta’ testi legali; 3.
L-esperjenza legali miksuba bħala avukat li jaħdem għal rasu; 4.
L-esperjenza legali f’ditta legali, f’negozju, f’amministrazzjoni nazzjonali, f’organizzazzjoni intergovernattiva jew internazzjonali, f’waħda mill-istituzzjonijiet, aġenziji jew korpi oħra tal-UE, f’organizzazzjoni mhux governattiva jew f’università.
3.3.1.
EPSO/AD/404/23 — Ġuristi lingwisti tal-lingwa Ingliża Biex ikun eliġibbli għall-kompetizzjoni EPSO/AD/404/23, kandidat irid ikollu livell ta’ edukazzjoni li jikkorrispondi għal studji universitarji mitmuma ċċertifikati b’waħda mill-kwalifiki li ġejjin: lawrja fil-liġi jew l-ekwivalenti tagħha mogħtija fir-Repubblika tal-Irlanda jew kwalifika bħala barrister jew solicitor fir-Repubblika tal-Irlanda.
3.3.2.
EPSO/AD/405/23 — Ġuristi lingwisti tal-lingwa Spanjola Biex ikun eliġibbli għall-kompetizzjoni EPSO/AD/405/23, kandidat irid ikollu livell ta’ edukazzjoni li jikkorrispondi għal studji universitarji mitmuma ċċertifikati b’waħda mid-diplomi li ġejjin fil-liġi Spanjola: Licenciatura en Derecho jew Grado en Derecho.
3.3.3.
EPSO/AD/406/23 — Ġuristi lingwisti tal-lingwa Litwana Biex ikun eliġibbli għall-kompetizzjoni EPSO/AD/406/23, kandidat irid ikollu livell ta’ edukazzjoni li jikkorrispondi għal studji universitarji mitmuma ċċertifikati b’waħda mill-kwalifiki li ġejjin fil-liġi Litwana: aukštasis universitetinis teisinis išsilavinimas — teisės bakalauro kvalifikacinis laipsnis arba teisės magistro kvalifikacinis laipsnis, įgytas turint teisės bakalauro kvalifikacinį laipsnį, arba teisininko profesinis kvalifikacinis laipsnis (vienpakopis teisinis universitetinis išsilavinimas).
3.3.4.
EPSO/AD/407/23 — Ġuristi lingwisti tal-lingwa Olandiża Biex ikun eliġibbli għall-kompetizzjoni EPSO/AD/407/23, kandidat irid ikollu livell ta’ edukazzjoni li jikkorrispondi għal studji universitarji mitmuma ċċertifikati b’waħda mill-kwalifiki li ġejjin fil-liġi Belġjana jew Olandiża u bil-lingwa Olandiża: Voltooide juridische studie, afgesloten met een diploma Nederlands recht (doctorandus of master) of Belgisch recht (licentiaat of master, afgegeven door een Nederlandstalige rechtenfaculteit).
Ook een bachelor Nederlands of Belgisch recht, gevolgd door een master internationaal of Europees recht, zal worden aanvaard.
3.3.5.
EPSO/AD/408/23 — Ġuristi lingwisti tal-lingwa Portugiża Biex ikun eliġibbli għall-kompetizzjoni EPSO/AD/408/23, kandidat irid ikollu livell ta’ edukazzjoni li jikkorrispondi għal studji universitarji mitmuma ċċertifikati b’lawrja fil-liġi Portugiża: um curso superior sancionado por um diploma de “Licenciatura em Direito” atribuído por uma universidade portuguesa.
3.3.6.
EPSO/AD/409/23 — Ġuristi lingwisti tal-lingwa Slovakka Biex ikun eliġibbli għall-kompetizzjoni EPSO/AD/409/23, kandidat irid ikollu livell ta’ edukazzjoni li jikkorrispondi għal studji universitarji mitmuma ċċertifikati bil-kwalifika li ġejja fil-liġi Slovakka: Vysokoškolské štúdium v oblasti slovenského práva ukončené diplomom z odboru právo (magister, mgr.), ktorý umožňuje pokračovať v doktorandskom študijnom programe. 4.
KIF SE JIĠU ORGANIZZATI L-KOMPETIZZJONIJIET?
4.1.
Ħarsa ġenerali lejn il-proċeduri tal-kompetizzjoni Dawn il-kompetizzjonijiet se jiġu organizzati fil-fażijiet li ġejjin: — L-applikazzjoni (ara t-Taqsima 4.3.1).